แอบเห็นรีวิวร้านกาแฟแบรนด์นี้มาก็หลายที แต่ไม่เคยรู้จัก ไม่คิดว่าจะมี รอบนี้แวะมาที่โรงพยาบาล ดันเห็นมีร้านกาแฟใหม่มาเปิดแฮะ รีบๆไปลองทานเลยก่อนที่จะได้พบแพทย์ล่ะ

ร้านอยู่ตรงข้ามโรงพยาบาลเปาโลเมโมเรียลสมุทรปราการ เป็นตึกแถวขนาด 1 ห้อง ด้านหน้าเป็นกระจกโปร่งแสง มองเห็นด้านในได้

เห็นป้ายโปรว่าราคาเริ่มต้นแค่ 29 บาท แต่พอเข้าไปดูจริงๆเป็นกาแฟร้อนนะ เลยสั่งเป็น espresso เย็นมาลองแทน แก้วละ 50 บาท (ราคา up มาจากโปรเกือบ 2 เท่าแน่ะ) ระหว่างรอก็นั่งมองซ้ายมองขวา เห็นมีขายอาหารด้วย แต่เป็นอาหารกล่องแช่แข็ง ก็ยังนึกในใจว่าก็ดีนะ เผื่อคนที่เวลาจำกัดมาทาน ไม่ได้คิดอะไรเลย จนได้ลองรสชาติกาแฟนี่แหละ

@ espresso เย็น ดูดเข้าไปจึ๊กแรก สัมผัสมันบอกอ่ะว่านี่มันรสเหมือนกับใน allcafe เลยนี่หว่า คือถอดแบบมากันเป๊ะๆเลย เริ่มชักแปลกใจๆ ลองค้นหาใน google ดู(อากู๋ช่วยได้จริงๆ) ถึงรู้ว่ามันเป็นอีกหนึ่งตลาดของ CP (แบบนี้ก็ได้หรา) ที่จะขายแฟรนไชส์ให้คนทั่วไปมาเปิดร้าน ทำรายได้เข้ากระเป๋า(ใครหว่า)

ที่ประหลาดใจยิ่งกว่าสำหรับสาขานี้คือร้านนี้ดันมาตั้งอยู่ข้าง 7-11 เลย ซึ่งปกติใน 7-11 จะมี allcafe อยู่แล้ว แล้วรสชาติแบบเดียวกัน ร้านนึงขาย 50 บาท อีกร้านขาย 30 บาท เป็นผมขอเลือกที่ถูกกว่าละกันนะ ???????? งงอ่ะ  ขายแฟรนไชส์ แต่ดันมาตั้งขายคู่กันแฮะ ก็คงต้องดูต่อไปยาวๆล่ะ